
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΡΙΤΟ Αρ. Φύλλου 610 

19 Ιουνίου 2012 


ΠΕΡ ΙΕΧΟΜΕ ΝΑ 

Υπουργείο Δικαιοσύνης, Διαφάνειας και 


Ανθρωπίνων Δικαιωμάτων.1 

Οργανισμοί - Λοιποί Φορείς.2 


ΥΠΟΥΡΓΕΙΟ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


(ΐ) 


Αριθμ. 494 

Προκήρυξή διαγωνισμού για την εισαγωγή σπουδαστών 
στην Εθνική Σχολή Δικαστικών Λειτουργών. 


ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) των άρθρων 9, 10, 11, 12 και 13 του ν.3689/2008 «Εθνική 
Σχολή Δικαστικών Λειτουργών και άλλες διατάξεις» (Α' 164), 
όπως έχουν τροποποιηθεί και αντικατασταθεί με τις διατάξεις 
των άρθρων 8, 9,10,11 του ν. 3910/2011 (Α' 11) και του άρθρου 
108 παρ. 4 του ν. 4055/2012 (ΦΕΚ 51 Α'), 
β) του άρθρου 5 του ν.3242/04 «Ρυθμίσεις για την οργάνωση 
και λειτουργία της Κυβέρνησης, τη διοικητική διαδικασία και 
τους Ο.Τ.Α» (Α' 102), 

γ) του άρθρου 22 του ν2362/1995 «περί Δημοσίου Λογιστικού, 
ελέγχου των δαπανών του Κράτους και άλλες διατάξεις» (Α' 247), 
δ) των άρθρων 36,37 και 38 του «Κώδικα Οργανισμού Δικαστη¬ 
ρίων και κατάστασης Δικαστικών Λειτουργών», που κυρώθηκε 
με το άρθρο πρώτο του ν. 1756/1988 (Α’35), όπως ισχύουν, 
ε) του άρθρου 90 του «Κώδικα Νομοθεσίας για την Κυβέρ¬ 
νηση και τα Κυβερνητικά όργανα», που κυρώθηκε με το άρθρο 
πρώτο του Π.Δ. 63/2005 (Α' 98), 
στ) του άρθρου 61 του ν.3900/2010 «Εξορθολογισμός διαδικα¬ 
σιών και επιτάχυνση της διοικητικής δίκης και άλλες διατάξεις» 
(Α' 213), όπως αντικαταστάθηκε από τις διατάξεις του άρθρου 
66 του ν.3994/2011 (Α' 165), 

2) Το Π.Δ. 71/2012 «Διορισμός Υπουργών» (ΦΕΚ 124 Α'). 

3) Το Π.Δ. 113/2010 «Ανάληψη υποχρεώσεων από τους δια- 
τάκτες» (ΑΊ94). 

4) Την ανάγκη πλήρωσης των κενών οργανικών θέσεων δικα¬ 
στικών λειτουργών, όπως αυτές προκύπτουν από τα στοιχεία 
που τηρούνται στην Υπηρεσία μας. 

5) Το γεγονός ότι από τις διατάξεις της παρούσης κοινής 
υπουργικής απόφασης προκαλούνται οι ακόλουθες δαπάνες 
σε βάρος: 


α) του κρατικού προϋπολογισμού (Φ. 17-210 και 17-220 ΚΑΕ 
ομάδας 0200) για την κάλυψη του κόστους μισθοδοσίας των 
διοριζομένων αποφοίτων της Σχολής ύψους 2.738.831 ευρώ 
περίπου για το 2014 και 5.477.663 Ευρώ περίπου για το έτος 
2015 και για καθένα από τα επόμενα οικονομικά έτη. Η ανωτέρω 
δαπάνη θα καλυφθεί από τις πιστώσεις που θα εγγράφονται 
προς τούτο στον προϋπολογισμό του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, 

β) του προϋπολογισμού της Εθνικής Σχολής Δικαστικών Λει¬ 
τουργών: ποσού 100.000 Ευρώ περίπου κατά το τρέχον έτος, 
3.222.399 Ευρώπερίπου για το έτος 2013 και 1.076.957 Ευρώ 
περίπου για το έτος 2014. 

6) Τα έγγραφα με αριθμούς 388/14-3-2012 και 23517/14-3-2012 
της Εθνικής Σχολής Δικαστικών Λειτουργών και του Υπ. Δικαι¬ 
οσύνης, Διαφάνειας και Ανθρωπίνων Δικαιωμάτων, αντίστοιχα, 
περί πρόβλεψης των σχετικών πιστώσεων. 

7) Το με αριθμό 2/27484/0020/9-5-2012 έγγραφο του Υπουρ¬ 
γού Οικονομικών. 

8) Την με αριθμό ΔΙΠΠ/Φ.ΕΓΚΡ.9/45/7908 απόφαση έγκρισης 
πρόσληψης της Τριμελούς Επιτροπής του άρθρου 2 παρ. 1 της 
ΠΥΣ αριθμ. 33/2006 (ΦΕΚ 280 Α'), της οποίας η ισχύς παρατά- 
θηκε έως και την 31.12.2009 με την ΠΥΣ 17/2008 (ΦΕΚ 259 Α') 
και εν συνεχεία με την 35/2011 (ΦΕΚ 271 Α') όμοια. 

9. Την αριθ. 792/19-6-2012 βεβαίωση περί δέσμευσης σχετικής 
πίστωσης, αποφασίζουμε: 

Προκηρύσσουμε διαγωνισμό για την εισαγωγή στην Εθνική 
Σχολή Δικαστικών Λειτουργών εκατόν εξήντα δύο (162) σπου¬ 
δαστών. Ο αριθμός των εισακτέων κατανέμεται ανά κατεύ¬ 
θυνση, ως ακολούθως: 

Α. Διοικητική Δικαιοσύνη, ενενήντα πέντε (95) και αναλυτικά, 
τρεις (3) θέσεις δοκίμων εισηγητών του Συμβουλίου της Επι¬ 
κράτειας, δύο (2) θέσεις δοκίμων εισηγητών του Ελεγκτικού 
Συνεδρίου και ενενήντα (90) θέσεις δοκίμων παρέδρων πρω¬ 
τοδικείου των τακτικών διοικητικών δικαστηρίων. 

Β. Πολιτική και Ποινική Δικαιοσύνη, πενήντα πέντε (55) θέσεις 
δοκίμων παρέδρων πρωτοδικείου. 

Γ. Εισαγγελείς, δώδεκα (12) θέσεις δοκίμων παρέδρων ει¬ 
σαγγελίας. 

Το προκριματικό στάδιο των εξετάσεων θα διενεργηθεί στη 
Θεσσαλονίκη κατά το δεύτερο και τρίτο δεκαήμερο του Οκτω¬ 
βρίου, και το τελικό στάδιο θα διενεργηθεί στην Αθήνα κατά 
τους μήνες Νοέμβριο-Δεκέμβριο του τρέχοντος έτους. 

Το πρόγραμμα, η διαδικασία, τα εξεταστικά κέντρα διεξα¬ 
γωγής του διαγωνισμού, ο ορισμός των επιτηρητών, καθώς 
και κάθε άλλη λεπτομέρεια, η οποία αναφέρεται στους υπο¬ 
ψηφίους, στους όρους και τον τρόπο διεξαγωγής του διαγω¬ 
νισμού, καθορίζονται με απόφαση της επιτροπής διαγωνισμού. 
Οι αποφάσεις της επιτροπής αναρτώνται στο Υπουργείο Δι¬ 
καιοσύνης, Διαφάνειας και Ανθρωπίνων Δικαιωμάτων και στο 
Κατάστημα της Σχολής, δημοσιοποιούνται δε με οποιονδήποτε 
άλλον πρόσφορο τρόπο. 

Α. Δικαίωμα και αιτήσεις συμμετοχής υποψηφίων. 

1. α) Στο διαγωνισμό γίνονται δεκτοί όσοι: 
αα.'Εχουν την ιδιότητα του Ειρηνοδίκη ή έχουν ή είχαν διετή 
άσκηση δικηγορίας ή είναι κάτοχοι διδακτορικού διπλώματος 
νομικού τμήματος, με μονοετή άσκηση δικηγορίας, ή είναι δικα¬ 
στικοί υπάλληλοι με πτυχίο νομικού τμήματος, νομικής σχολής 
και πενταετή υπηρεσία στη θέση αυτή, 
ββ. έχουν συμπληρώσει το εικοστό όγδοο (28°) και δεν έχουν 
υπερβεί το τεσσαρακοστό πέμπτο (45°) έτος της ηλικίας τους 
την 31η Δεκεμβρίου του έτους διενέργειας του διαγωνισμού. 
Η ηλικία του υποψηφίου αποδεικνύεται σύμφωνα με τις δια¬ 
τάξεις του Κώδικα Οργανισμού Δικαστηρίων και Κατάστασης 
Δικαστικών Λειτουργών (κ.ν. 1756/1988, ΦΕΚ 35 Α'), γγ. έχουν 
τα προσόντα που ορίζονται στις παραγράφους 1, 2 και 3 του 
άρθρου 36, και δεν έχουν τα κωλύματα που προβλέπονται 
στα άρθρα 37 και 38 του Κώδικα Οργανισμού Δικαστηρίων 
και Κατάστασης Δικαστικών Λειτουργών, όπως ισχύουν, για 
το διορισμό τους ως δικαστικών λειτουργών. 

β) Τα απαιτούμενα προσόντα, εκτός από το όριο ηλικίας, 
πρέπει να συντρέχουν κατά το χρόνο έναρξης του διαγωνι¬ 
σμού, ήτοι την 10η Οκτωβρίου 2012. Τα κωλύματα πρέπει να 
μην υπάρχουν τόσο κατά το χρόνο έναρξης του διαγωνισμού 
όσο και κατά το χρόνο εγγραφής στη Σχολή. 

2 α) Οι υποψήφιοι οφείλουν να υποβάλουν αίτηση συμμετο¬ 
χής στο διαγωνισμό από την 17η Σεπτεμβρίου έως και την 1η 
Οκτωβρίου του τρέχοντος έτους, στη γραμματεία της Σχολής 
ή στη γραμματεία οποιουδήποτε δικαστηρίου της χώρας. Στην 
τελευταία περίπτωση, οι αιτήσεις διαβιβάζονται αμελλητί στη 
γραμματεία της Σχολής. 

β) Με την αίτηση οι υποψήφιοι δηλώνουν την κατεύθυνση 
στην οποία επιθυμούν να συμμετάσχουν. Επίσης δηλώνουν μία 
από τις τέσσερις ξένες γλώσσες (αγγλική, γαλλική γερμανική 
και ιταλική), στην οποία επιθυμούν να εξεταστούν υποχρεωτικά, 
καθώς και μία έως δύο από τις παραπάνω ξένες γλώσσες, στις 
οποίες επιθυμούν, προαιρετικά, να εξεταστούν. Συνυποβάλλουν 
δε τα δικαιολογητικά τα οποία αποδεικνύουν τη συνδρομή των 
προσόντων και την έλλειψη κωλυμάτων εκτός των πιστοποι¬ 
ητικών σωματικής, ψυχικής υγείας και ήθους, τα οποία υπο¬ 
βάλλονται στη γραμματεία της Σχολής το βραδύτερο την 5η 
Οκτωβρίου 2012. Τα πιστοποιητικά αυτά εκδίδονται, το μεν της 
σωματικής υγείας από υγειονομική επιτροπή κατά το σύστημα, 
το οποίο ισχύει για τους πολιτικούς διοικητικούς υπαλλήλους, 
το δε της ψυχικής υγείας από διευθυντή ψυχιατρικής κλινικής 
κρατικού ή πανεπιστημιακού νοσοκομείου. 

γ) Σε περίπτωση διαπίστωσης έλλειψης φυσικών σωματικών 
δεξιοτήτων κάποιου υποψηφίου, εξετάζεται από την ανωτέρω 
υγειονομική επιτροπή, αν η έλλειψη αυτή εμποδίζει ή όχι την 
άσκηση των δικαστικών του καθηκόντων. Εφόσον πιστοποιηθεί 
από την επιτροπή η υγεία και η σωματική καταλληλότητα του 
για την άσκηση των ανωτέρω καθηκόντων, λαμβάνονται όλα 
τα αναγκαία μέτρα για τη διευκόλυνση της συμμετοχής του 
υποψηφίου στον εισαγωγικό διαγωνισμό. Στα μέτρα διευκόλυν¬ 
σης μπορεί να περιλαμβάνεται και η παροχή παράτασης για 
την ολοκλήρωση της εξέτασης. Η παράταση αυτή δεν μπορεί 
να υπερβαίνει το ένα δεύτερο του προβλεπόμενου χρόνου για 
την ολοκλήρωση της εξέτασης. 

Β. Διεξαγωγή - στάδια διαγωνισμού. 

1. Ο εισαγωγικός διαγωνισμός περιλαμβάνει δύο στάδια, 
προκριματικό και τελικό. 

2. Κατά το προκριματικό στάδιο: 

α) Οι υποψήφιοι εξετάζονται γραπτά, για μεν την κατεύθυνση 
της Διοικητικής Δικαιοσύνης σε θέματα: 
αα. γενικής παιδείας, 

ββ. συνταγματικού δικαίου, γενικού διοικητικού δικαίου και 
δικαίου διοικητικών διαφορών και 
γγ. δημοσιονομικού δικαίου, για δε τις κατευθύνσεις της Πολιτι¬ 
κής και Ποινικής Δικαιοσύνης και των Εισαγγελέων σε θέματα: 
αα. γενικής παιδείας, 

ββ. αστικού δικαίου, εμπορικού δικαίου και πολιτικής δικο¬ 
νομίας και 

γγ. ποινικού δικαίου και ποινικής δικονομίας, 


β) Η εξέταση στα θέματα γενικής παιδείας περιλαμβάνει την 
ανάπτυξη ενός θέματος σχετικά με σύγχρονα νομικά, κοινωνικά, 
πολιτικά, οικονομικά και πολιτιστικά ζητήματα ή συνδυασμό ανά¬ 
πτυξης θέματος και ερωτήσεων πολλαπλής επιλογής. Επί των 
ερωτήσεων πολλαπλής επιλογής το ειδικό βάρος κάθε ερώτησης 
προσδιορίζεται ανάλογα με τη δυσκολία της και αναγράφεται 
στο ερωτηματολόγιο. Το μέρος, που αντιστοιχεί στις ερωτήσεις 
αντιπροσωπεύει το 25% του συνόλου της βαθμολογίας, 
γ) Η εξέταση στα νομικά μαθήματα διενεργείται με συνθετική 
παρουσίαση πρακτικού θέματος στον αντίστοιχο θεματικό 
κύκλο και περιλαμβάνει μία, επιπλέον των ανωτέρω, γραπτή 
δοκιμασία των υποψηφίων για την κατεύθυνση της Διοικητικής 
Δικαιοσύνης στο θεματικό κύκλο του συνταγματικού δικαίου, 
του γενικού διοικητικού δικαίου και του δικαίου διοικητικών δι¬ 
αφορών, για την κατεύθυνση της Πολιτικής και Ποινικής Δικαιο¬ 
σύνης στο θεματικό κύκλο του αστικού δικαίου, του εμπορικού 
δικαίου και της πολιτικής δικονομίας και για την κατεύθυνση 
των εισαγγελέων στο θεματικό κύκλο του ποινικού δικαίου, της 
ποινικής δικονομίας και του ευρώπάίκού ποινικού δικαίου. 

δ) Τα μέλη της Επιτροπής κατανέμουν μεταξύ τους την εξέ¬ 
ταση των μαθημάτων, έτσι ώστε σε κάθε μάθημα να αντιστοι¬ 
χούν δύο εξεταστές. Οι εξεταστές οφείλουν να προετοιμάσουν 
ο καθένας από δύο θέματα για το προς εξέταση μάθημα. 
Την ημέρα των εξετάσεων συνέρχεται η εξεταστική επιτρο¬ 
πή, εγκρίνει με πλειοψηφία δύο από τα θέματα αυτά και, με 
κλήρωση, η οποία διενεργείται ενώπιον όλων των μελών της 
επιτροπής, επιλέγει το ένα θέμα που θα τεθεί στις εξετάσεις. 
Η διαδικασία αυτή ακολουθείται και κατά την εξέταση της 
υποχρεωτικής ξένης γλώσσας. 

ε) Οι υποψήφιοι και των τριών κατευθύνσεων εξετάζονται υπο- 
χρεωακώς σε μία από τις ακόλουθες τέσσερις ξένες γλώσσες: 
αγγλική, γαλλική, γερμανική και ιταλική. Η εξέταση στην υποχρε¬ 
ωτική ξένη γλώσσα είναι γραπτή και συνίσταται σε μετάφραση 
νομικού κειμένου στην ελληνική γλώσσα και αντιστρόφως. 

3. Κατά το τελικό στάδιο, στο οποίο μετέχουν μόνον όσοι 
έχουν επιτύχει στο προκριματικό, οι υποψήφιοι κάθε κατεύ¬ 
θυνσης εξετάζονται: α) προφορικά και δημοσίως στην ύλη που 
προβλέπεται για τις εξετάσεις του προκριματικού σταδίου της 
ίδιας κατεύθυνσης και σε θέματα ευρωπαϊκού δικαίου και β) 
γραπτά στις ξένες γλώσσες που έχουν δηλώσει προαιρετικά 
(εκτός της υποχρεωτικής). Η εξέταση διενεργείται όπως στην 
υποχρεωτική ξένη γλώσσα. 

Γ. Βαθμολόγηση υποψηφίων. 

1. Η βαθμολογική κλίμακα των εισαγωγικών εξετάσεων για 
όλες τις δοκιμασίες (προκριματικού και τελικού σταδίου) εκτεί¬ 
νεται από μηδέν έως δεκαπέντε. 

2.0 μέσος όρος των βαθμών στις πέντε γραπτές δοκιμασίες του 
προκριματικού σταδίου αποτελεί το βαθμό του υποψηφίου στην 
προκριματική δοκιμασία. Θεωρούνται επιτυχόντες στο προκριμα¬ 
τικό στάδιο όσοι υποψήφιοι έλαβαν μέσο όρο βαθμολογίας στις 
πέντε γραπτές δοκιμασίες οκτώ και σε καμία κάτω από έξι. 

3. Η αξιολόγηση της επίδοσης του υποψηφίου στην προ¬ 
φορική δοκιμασία γίνεται από κάθε μέλος της επιτροπής, το 
οποίο, μετά το τέλος της εξέτασης, βαθμολογεί ιδιαιτέρως 
την επίδοση του υποψηφίου με ένα βαθμό για ολόκληρη την 
εξεταστέα ύλη. Ο μέσος όρος των πέντε βαθμών αποτελεί το 
βαθμό του υποψηφίου στην προφορική δοκιμασία. 

4. α) Ο τελικός βαθμός επιτυχίας κάθε υποψηφίου προκύπτει 
από το άθροισμα του μέσου όρου της γραπτής δοκιμασίας, με 
ποσοστό αξιολόγησης 70% και του μέσου όρου της προφορι¬ 
κής δοκιμασίας, με ποσοστό αξιολόγησης 30%. 

β) Ο τελικός βαθμός προσαυξάνεται κατά μισό δέκατο (0,5/10) 
της μονάδας για κάθε προαιρετικά εξεταζόμενη ξένη γλώσσα, 
εφόσον ο βαθμός επίδοσης στη ξένη αυτή γλώσσα είναι τουλά¬ 
χιστον δέκα, κατά ένα δέκατο (1/10) της μονάδας για κάθε με¬ 
ταπτυχιακό δίπλωμα σε τομείς της νομικής επιστήμης συναφείς 
με την κατεύθυνση που έχει επιλέξει ο υποψήφιος και κατά τρία 
δέκατα (3/10) της μονάδας για διδακτορικό δίπλωμα Νομικού 
Τμήματος ημεδαπού ή αλλοδαπού πανεπιστημίου, ομοίως σε 
τομείς της νομικής επιστήμης συναφείς με την κατεύθυνση 
που έχει επιλέξει ο υποψήφιος, στα οποία δεν προστίθεται η 
προσαύξηση του αντίστοιχου μεταπτυχιακού διπλώματος. 

γ) Για τη συνάφεια του μεταπτυχιακού ή διδακτορικού δι¬ 
πλώματος αποφαίνεται η Επιτροπή Διαγωνισμού. 

5. Στον πίνακα οριστικών αποτελεσμάτων κατατάσσονται 
μόνον οι υποψήφιοι, οι οποίοι έλαβαν τελικό βαθμό επιτυχίας, 
χωρίς την προσαύξηση της περίπτωσης β' της παραγράφου 4 
του άρθρου 13 του ν. 3689/2008, όπως αντικαταστάθηκε με την 
παράγραφο 2 του άρθρου 11 του ν. 3910/2011, τουλάχιστον οκτώ. 
Ο πίνακας καταρτίζεται με βάση τον τελικό βαθμό επιτυχίας 
κάθε υποψηφίου, κυρώνεται από την επιτροπή διαγωνισμού, απο- 
στέλλεται στο Υπουργείο Δικαιοσύνης, Διαφάνειας και Ανθρω¬ 
πίνων Δικαιωμάτων, αναρτάται στον πίνακα ανακοινώσεων της 
Σχολής και δημοσιεύεται στην Εφημερίδα της Κυβερνήσεως. 

Δ. Εγγραφή Εκπαιδευόμενων. 

Στη Σχολή εγγράφονται οι υποψήφιοι, οι οποίοι περιλαμ¬ 
βάνονται στον πίνακα οριστικών αποτελεσμάτων κατά σειρά 
επιτυχίας, έως ότου καλυφθεί ο αριθμός των θέσεων, ο οποίος 
αναφέρεται στην προκήρυξη. Σε περίπτωση ισοβαθμίας, για 
την πλήρωση της τελευταίας θέσης, οι υποψήφιοι, οι οποίοι 
ισοβάθμησαν, εγγράφονται ως υπεράριθμοι. 

Η παρούσα προκήρυξη α) θα αναρτηθεί στο κατάστημα της 
Κ.Υ.Υ.Δ.Δ & Α.Δ., στην Εθνική Σχολή Δικαστικών Λειτουργών και 
στις ιστοσελίδες τους, στα καταστήματα του Συμβουλίου της 
Επικράτειας, του Αρείου Πάγου, του Ελεγκτικού Συνεδρίου, στα 
δικαστικά καταστήματα όλων των εφετείων και πρωτοδικείων 
της χώρας με επιμέλεια των κατά τόπους προέδρων εφετών, 
καθώς και στα καταστήματα όλων των Δικηγορικών Συλλόγων, 
και β) θα αποσταλεί σε περίληψη σε όλες τις εφημερίδες και 
ραδιοτηλεοπτικά μέσα πανελλαδικής εμβέλειας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Ιουνίου 2012 

οι ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΓΕΩΡΓΙΟΣ ΖΑΝΙΑΣ ΧΡΗΣΤΟΣ ΓΕΡΑΡΗΣ 

- ♦ - 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

( 2 ) 

ΓΕΝΙΚΟ ΝΟΣΟΚΟΜΕΙΟ ΓΙΑΝΝΙΤΣΩΝ 

Με την υπ' αριθμ. 36η/7-6-2012 Πράξη Διοικητή των Διασυν- 
δεόμενων Νοσοκομείων «Γ.Ν. Εδέσσης και Γ.Ν. Γιαννιτσών, που 
εκδόθηκε σύμφωνα με τις διατάξεις του άρθρου 148 παρ. 1 του 
Ν.3528/2007, γίνεται δεκτή η αίτηση παραίτησης της υπαλλήλου 
του Γ.Ν. Γ ιαννιτσών Αντίκλειας Δημακίδου του Αναστασίου, 
κατηγορίας/κλάδου ΥΕ προσωπικό καθαριότητας με βαθμό 
κατάταξης Γ την 1.11.2011 (Ν.4024/2011) και ΜΚΟ, από 6/6/2012 
ημερομηνία β' παραίτησης της, σύμφωνα με το άρθρο 148 παρ. 
5 του Ν. 3528/2007, προκειμένου να συνταξιοδοτηθεί (ημερο¬ 
μηνία α’ αίτησης παραίτησης : 17/5/2012). 

(Αριθμ. βεβ. διαγραφής αηό το Μητρώο Ανθρώπινου Δυναμι¬ 
κού του Ελληνικού Δημοσίου 7726514144/6.6.2012). 

Ο Διοικητής 

ΠΑΥΛΟΣ ΜΑΡΚΟΥ 
-♦- 

ΓΕΝΙΚΟ ΝΟΣΟΚΟΜΕΙΟ ΕΔΕΣΣΑΣ 

Με την υπ’ αριθμ. 141/31-05-2012 απόφαση του Αναπληρωτή 
Διοικητή του διασυνδεόμενου Γ.Ν.Έδεσσας, που εκδόθηκε σύμ¬ 
φωνα με τις διατάξεις των άρθρων 148,156 του Ν. 3528/2007, 
λύεται αυτοδίκαια η υπαλληλική σχέση εργασίας του Μουρα- 
τίδου Ελένης του Κυριάκου, υπαλλήλου κατηγορίας ΤΕ κλάδου 
Νοσηλευτριών του Κ.Υ. Σκύδρας αρμοδιότητας του Γ.Ν. με το 
Γ βαθμό κατόπιν της από 31-5-2012 δεύτερης αίτησης παραί¬ 
τησης, (ημερομηνία πρώτης αίτησης παραίτησης 15-5-2012), 
λόγω συνταξιοδότησης. 


(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελλ. Δημοσίου 8810141638/8-6-2012). 

Ο Αναπληρωτή Διοικητής 

ΑΛΕΞΑΝΔΡΟΣ ΒΟΥΔΡΙΣΛΗΣ 
-*- 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
ΗΡΑΚΛΕΙΟΥ 

Με την υπ’ αριθμ. 243/11-6-2012 απόφαση του Διοικητή του 
Πανεπιστημιακού Γ ενικού Νοσοκομείου Ηρακλείου της 7ης Υ.ΠΕ. 
Κρήτης που εκδόθηκε σύμφωνα με τις διατάξεις των άρθρων 
148 και 156 του ν 3528/2007, λύεται αυτοδίκαια η υπαλληλική 
σχέση με το νοσοκομείο μας του Βερυκοκίδη Κωνσταντίνου 
του Ιωάννη κλάδου ΥΕ Εργατών, με βαθμό Β' και ΜΚ 7°, κα¬ 
τόπιν της από 6895/6-6-2012 δεύτερης αίτησης παραίτησης 
προκειμένου να συνταξιοδοτηθεί (ημερομηνία πρώτη αίτησης 
παραίτησης 6317/22-5-2012). 

(Αριθμ. βεβ. διαγραφής από το μητρώο Ανθρωπίνου Δυναμι¬ 
κού Ελληνικού Δημοσίου 3048853619/7-6-2012). 

Ο Διοικητής 

ΝΙΚΟΣ ΚΟΚΚΙΝΗΣ 
-*- 

ΓΕΝΙΚΟ ΝΟΣΟΚΟΜΕΙΟ ΘΗΒΩΝ 

Με την υπ’αριθμ. 38/07.06.2012 απόφαση του Διοικητή των 
Διασυνδεόμένων Νοσοκομείων Λιβαδειάς - Θήβας που εκδόθη¬ 
κε σύμφωνα με τα άρθρα 148 και 156 του Ν.3528/2007, λύεται 
αυτοδίκαια η υπαλληλική σχέση της ΤΣΑΡΑΜΠΑΡΗ ΟΛΥΜΠΙΑΣ 
του ΕΥΣΤΡΑΤΙΟΥ, υπαλλήλου της Κατηγορίας ΔΕ του Κλάδου 
ΔΕ Αδελφών Νοσοκόμων του Γ.Ν. ©ηβών με βαθμό Β', κατόπιν 
της απο 6.6.2012 δεύτερης αίτησης παραίτησης (πρώτη αίτηση 
παραίτησης 17-05-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου 3910012553/8-6-2012). 

Ο Διοικητής 

Κ. ΓΚΙΖΙΜΗΣ 
-♦- 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
ΙΩΑΝΝΙΝΩΝ 

Με την υπ' αριθμ. ΤΠ/01/11/06/18248/06-06-2012 πράξη του Διοι¬ 
κητή του Πανεπιστημιακού Γ ενικού Νοσοκομείου Ιωαννίνων, που 
εκδόθηκε σύμφωνα με τα άρθρα 148 και 156 του Ν. 3528/2007, 
«Κύρωση του Κώδικα Κατάστασης Δημοσίων Πολιτικών Υπαλ¬ 
λήλων και Υπαλλήλων Ν.Π.Δ.Δ.», λύεται αυτοδίκαια η υπαλληλική 
σχέση της Νούση Χρυσούλας, του Θεοδώρου, μονίμου υπαλλή¬ 
λου του κλάδου Δ.Ε. Αδελφών Νοσοκόμων, με βαθμό Γ', και Μ.Κ. 
Γ-0, κατόπιν της από 31-05-2012 δεύτερης αίτησης παραίτησης 
(ημερομηνία πρώτης αίτησης παραίτησης 14-05-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: 6679114731/5-6-2012). 

Με την υπ’ αριθμ. ΤΠ/01/11/06/18247/06-06-2012 πράξη του 
Διοικητή του Πανεπιστημιακού Γενικού Νοσοκομείου Ιωαννί¬ 
νων, που εκδόθηκε σύμφωνα με τα άρθρα 148 και 156 του Ν. 
3528/2007, «Κύρωση του Κώδικα Κατάστασης Δημοσίων Πολι¬ 
τικών Υπαλλήλων και Υπαλλήλων Ν.Π.Δ.Δ.», λύεται αυτοδίκαια 
η υπαλληλική σχέση του Σταμούλη Ευάγγελου, του Δημητρί- 
ου, μονίμου υπαλλήλου του κλάδου Υ.Ε. Βοηθητικού Υγειο¬ 
νομικού Προσωπικού, ειδικότητας Μεταφορέων Ασθενών, με 
βαθμό Δ', και Μ.Κ. Δ-3, κατόπιν της από 31-05-2012 δεύτερης 
αίτησης παραίτησης, (ημερομηνία πρώτης αίτησης παραίτη¬ 
σης 11-05-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου 1248563125/5-6-2012). 

Με την υπ’ αριθμ. ΤΠ/01/11/06/18257/06-06-2012 πράξη του Διοι¬ 
κητή του Πανεπιστημιακού Γ ενικού Νοσοκομείου Ιωαννίνων, που 
εκδόθηκε σύμφωνα με τα άρθρα 148 και 156 του Ν. 3528/2007, 
«Κύρωση του Κώδικα Κατάστασης Δημοσίων Πολιτικών Υπαλ¬ 
λήλων και Υπαλλήλων Ν.Π.Δ.Δ.», λύεται αυτοδίκαια η υπαλληλική 
σχέση του Τσιρώνη Ευάγγελου, του Σωτηρίου, μονίμου υπαλ- 

λήλου του κλάδου Υ.Ε. Βοηθητικού Υγειονομικού Προσωπικού, 
ειδικότητας Μεταφορέων Ασθενών, με βαθμό Δ', και Μ.Κ. Δ-0, 
κατόπιν της από 31-05-2012 δεύτερης αίτησης παραίτησης, (ημε¬ 
ρομηνία πρώτης αίτησης παραίτησης 09-05-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου 1957898629/5-6-2012). 

Με την υπ' αριθμ. ΤΠ/01/11/06/18249/06-06-2012 πράξη του 
Διοικητή του Πανεπιστημιακού Γενικού Νοσοκομείου Ιωαννί- 
νων, που εκδόθηκε σύμφωνα με τα άρθρα 148 και 156 του Ν. 
3528/2007, «Κύρωση του Κώδικα Κατάστασης Δημοσίων Πο¬ 
λιτικών Υπαλλήλων και Υπαλλήλων Ν.Π.Δ.Δ.», λύεται αυτοδί¬ 
καια η υπαλληλική σχέση της Σταύρου Αυγής, του Ηλία, μο¬ 
νίμου υπαλλήλου του κλάδου Δ.Ε. Αδελφών Νοσοκόμων, με 
βαθμό Γ', και Μ.Κ. Γ-1, κατόπιν της από 31-05-2012 δεύτερης 
αίτησης παραίτησης (ημερομηνία πρώτης αίτησης παραίτη¬ 
σης 14-05-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου 1029186127/5-6-2012). 

Ο Διοικητής 

ΒΑΣΙΛΕΙΟΣ ΔΗΜΟΠΟΥΛΟΣ 
-Φ- 

ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ 
«Γ. ΧΑΤΖΗΚΩΣΤΑ» 

Με την υπ’ αριθμ. Φ/Γ/11/10418/31-5-2012 απόφαση του Διοικη¬ 
τή του Γ ενικού Νοσοκομείου Ιωαννίνων «Γ. ΧΑΤΖΗΚΩΣΤΑ», που 
εκδόθηκε σύμφωνα με το άρθρα 147 και 156 του Ν.3528/2007, 
λύεται αυτοδίκαια η υπαλληλική σχέση της Σταύρου Αικατερί¬ 
νης του Χαρίλαου, υπαλλήλου του Κλάδου ΔΕ ΑΔ Νοσοκόμων, 
με βαθμό Γ' και 2° Μ.Κ. από 16-5-2012 ημερομηνία Θανάτου. 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: (3432679100/6-6-2012). 

Με την υπ' αριθμ. Φ/Γ/11/10298/31-5-2012 απόφαση του Δι¬ 
οικητή του Γενικού Νοσοκομείου Ιωαννίνων «Γ. ΧΑΤΖΗΚΩ¬ 
ΣΤΑ», που εκδόθηκε σύμφωνα με το άρθρα 148 και 156 του 
Ν.3528/2007, λύεται αυτοδίκαια η υπαλληλική σχέση του Παί¬ 
δαρου Δημήτριου του Χριστόφορου, υπαλλήλου του Κλάδου 
ΔΕ ΑΔ Νοσοκόμων, με βαθμό Γ' και 3° Μ.Κ κατόπιν της από 
31-05-2012 Δεύτερης αίτησης παραίτησης (ημερομηνία πρώ¬ 
της αίτησης παραίτησης 3-5-2012) 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: (9512583671/6-6-2012). 

Ο Διοικητής 

Φ. ΒΑΒΒΑΣ 
-Φ- 

ΓΕΝΙΚΟ ΝΟΣΟΚΟΜΕΙΟ ΚΑΛΑΜΑΤΑΣ 

Με την υπ' αριθμ. 814/11.06.2012 πράξη του Διοικητή του 
Γ ενικού Νοσοκομείου Καλαμάτας, που εκδόθηκε σύμφωνα με 
τα άρθρα 148 και 156 του Ν. 3528/2007, λύεται αυτοδίκαια η 
υπαλληλική σχέση της ΧΡΙΣΤΟΠΟΥΛΟΥ-ΓΚΙΖΑ ΣΟΦΙΑΣ του 
ΑΝΤΩΝΙΟΥ, κατηγορίας ΤΕ κλάδου Νοσηλευτικής με βαθμό 
Β' και μισθολογικό κλιμάκιο Μ.Κ.4, κατόπιν της από 30.05.2012 
δεύτερης αίτησης παραίτησης (ημερομηνία πρώτης αίτησης 
παραίτησης 07.05.2012), λόγω συνταξιοδότησης. 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: 1129499897/11.06.2012). 

Ο Διοικητής 

ΓΕΩΡΓΙΟΣ ΜΠΕΖΟΣ 
-Φ- 

ΓΕΝΙΚΟ ΝΟΣΟΚΟΜΕΙΟ ΛΑΜΙΑΣ 

Με την υπ’ αριθμ. Π/13787/31-5-2012 απόφαση του Διοικητή 
του Γ ενικού Νοσοκομείου Λαμίας, που εκδόθηκε σύμφωνα με 
τα άρθρα 148 και 156 του Ν. 3528/2007, λύεται αυτοδίκαια η 


υπαλληλική σχέση της ΜΑΡΙΑΣ ΓΙΑΜΠΟΥΡΛΗ του ΕΥΑΓΓΕΛΟΥ, 
κλάδου ΤΕ Κοινωνικής Εργασίας, με βαθμό Β' και ΜΚ1, κατόπιν 
της από 31-5-2012 δεύτερης αίτησης παραίτησης (ημερομηνία 
πρώτης αίτησης παραίτησης 15-5-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: 5911611866/5-6-2012). 

Με την υπ’ αριθμ. Π/13784/31-5-2012 απόφαση του Διοικητή 
του Γ ενικού Νοσοκομείου Λαμίας, που εκδόθηκε σύμφωνα με τα 
άρθρα 148 και 156 του Ν. 3528/2007, λύεται αυτοδίκαια η υπαλ¬ 
ληλική σχέση της ΙΩΑΝΝΑΣ ΔΡΟΥΓΑ του ΑΘΑΝΑΣΙΟΥ, κλάδου 
ΤΕ Διοίκησης Μονάδων Υγείας και Πρόνοιας, με βαθμό Β' και 
ΜΚ1, κατόπιν της από 31-5-2012 δεύτερης αίτησης παραίτησης 
(ημερομηνία πρώτης αίτησης παραίτησης 15-5-2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: 43-1285391/5-6-2012). 

Ο Διοικητής 

ΒΑΣΙΛΕΙΟΣ ΑΓΓΟΥΡΑΣ 
-Φ- 

ΓΕΝΙΚΟ ΝΟΣΟΚΟΜΕΙΟ ΛΑΡΙΣΑΣ 
«ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ» 

Με την υπ’ αριθμ. 5417/14-6-2012 απόφαση του Αναπληρωτή 
Διοικητή του Γενικού Νοσοκομείου Λάρισας «ΚΟΥΤΛΙΜΠΑΝΕΙΟ 
ΚΑΙ ΤΡΙΑΝΤΑΦΥΛΛΕΙΟ» που εκδόθηκε σύμφωνα με τις διατάξεις 
του Ν.3528/2007 άρθρο 148 και 156, λύεται αυτοδίκαια η υπαλ¬ 
ληλική σχέση της ΧΑΤΖΕΪΠΙΔΟΥ ΑΛΕΞΑΝΔΡΑΣ του ΓΕΩΡΓΙΟΥ 
κλάδου ΔΕ ΝΟΣΗΛΕΥΤΙΚΗΣ, με βαθμό Γ' και 1° Μ.Κ., ύστερα από 
την αριθμ. πρωτ. 10200/11-6-2012 δεύτερη αίτηση παραίτησης 
για συνταξιοδοτικούς λόγους. 

(ημερομηνία πρώτης αίτησης παραίτησης 24/5/2012). 

(Αριθμ. βεβ. διαγραφής από το Μητρώο Ανθρώπινου Δυνα¬ 
μικού Ελληνικού Δημοσίου: 57-1281011/12-6-2012) 

Ο Αναπλ. Διοικητής 

ΚΩΝΣΤΑΝΤΙΝΟΣ ΕΥ. ΚΑΡΑΜΠΑΤΣΑΣ 
-Φ- 

ΓΕΝΙΚΟ ΝΟΣΟΚΟΜΕΙΟ ΜΕΣΟΛΟΓΓΙΟΥ 
«ΧΑΤΖΗ-ΚΩΣΤΑ» 

Με την υπ’ αριθμ. 23/5-6-2012 πράξη του Αν. Διοικητή του Γ.Ν. 
Μεσολογγίου «ΧΑΤΖΗ-ΚΩΣΤΑ» που εκδόθηκε σύμφωνα με τις 
διατάξεις του ν. 3528/07 άρθρο 148 γίνεται δεκτή η παραίτηση 
λόγω συνταξιοδότησης της Ραπτάκη - Σαλωνίτου Ειρήνης του 
Οδυσσέα του κλάδου Δ.Ε. Δ/κού - Λογιστικού απο 31.5.2012. 

(Αριθμ. βεβ. διαγραφής από το Μητρώο Ανθρώπινου Δυναμι¬ 
κού του Ελληνικού Δημοσίου 1119273610/13.6.2012). 

Ο Διοικητής 

ΔΗΜΗΤΡΙΟΣ ΠΕΦΑΝΗΣ 
-Φ- 

ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ 

«Ο ΑΓΙΟΣ ΓΕΩΡΓΙΟΣ» 

Με την υπ' αριθμ. 9089/13-6-2012 πράξη του Διοικητή του 
Γ ενικού Νοσοκομείου Χανίων «Ο ΑΓΙΟΣ ΓΕΩΡΓΙΟΣ» και θερα¬ 
πευτηρίου Ψυχικών Παθήσεων Χανίων, που εκδόθηκε σύμφωνα 
με τα άρθρα 148 και 156 του Ν.3528/07, λύεται αυτοδίκαια η 
υπαλληλική σχέση της μόνιμης υπαλλήλου ΜΕΤΙΝΟΓΛΟΥ - ΖΙ- 
ΩΓΑ ΕΛΕΝΗΣ του Νικολάου, του κλάδου ΔΕ Βοηθών Ιατρικών 
και Βιολογικών Εργαστηρίων με Γ' βαθμό και αποδοχές ΔΕ - Γ 
ΜΚ3, κατόπιν της από 8-6-12 δεύτερης αίτησης παραίτησης 
(ημερομηνία πρώτης παραίτησης 7-5-2012). 

(Αριθμ. βεβ. διαγραφής από μητρώο Ανθρώπινου Δυναμικού 
Ελληνικού Δημοσίου: 1211411065/8-6-2012). 

Ο Διοικητής 

ΧΑΡΑΛΑΜΠΟΣ ΔΟΥΛΓΕΡΑΚΗΣ 




I ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



!! ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




